EkBass/fiwiki-20250220-pages-articles huggingface dataset:
Käsivarsinauha

Käsivarsinauha on yleensä vasemman käsivarren ympärille kiinnitetty kangasnauha, joka osoittaa joukkoa, asemaa tai työtehtävää. Sitä käytetään usein tunnusmerkkinä kuulumisesta sotilaalliseen joukkoon, jolle ei ole voitu jakaa yhtenäistä sotilaspukua.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. * Ruotsissa myssyjen puolueelta 1772 vallan kaapanneen Kustaa III:n kannattajat käyttivät valkoista käsivarsinauhaa, joka kuului upseerien paraatipukuun 1772–1809.Iso tietosanakirja, Otava 1931–1939.Svensk uppslagsbok, Förlagshuset Norden 1947. * Ranskassa yleisesikuntaupseerien tunnuksena oli käsivarsinauha, jonka väri määräytyi aselajin perusteella.Nordisk familjebok, Nordisk familjeboks förlags 1904. * Suomen sisällissodassa 1918 Suomen tasavallan joukoilla oli valkopohjainen ja kapinallisella Suomen punaisella kaartilla punainen käsivarsinauha. ** Suomen asevoimien paraati- ja juhlapukuun kuului vuoteen 1940 saakka valkoinen käsivarsinauha, jossa oli Suomen vaakuna; lisäksi upseereilla oli oikeus käyttää nauhassa myös vaakunaa, jonka maakunnan sotilaista kootuissa joukoissa he olivat osallistuneet sisällissotaan tasavallan joukkojen, valkoisten puolella. *** Eläinlääkintähenkilöstö käytti valkoista käsivarsinauhaa, jossa oli sinivioletti risti. ** Suojeluskuntien paraati- ja juhlapukuun kuului valkoinen käsivarsinauha, jossa oli maakunnan värien mukainen suojeluskuntakilpi ja sen alla suojeluskunnan nimi. ** Lotta Svärd -järjestön valkoisessa käsivarsinauhassa oli 45 asteen kulmassa yhden sentin levyinen, piirin väreillä merkitty raita, jonka päällä oli S-kirjain sekä raidan vasemmalla puolella ylhäällä järjestön nimi ja oikealla alhaalla paikallisosaston nimi. * Etelä-Ossetian sodassa 2008 eteläossetialaiset sotilaat käyttivät valkoista käsivarsinauhaa erottuakseen Georgian hallituksen sotilaista. * Lääkintähenkilöstön tunnuksena on valkoinen käsivarsinauha, jossa on punainen risti tai puolikuu; tunnusmerkki määritellään Geneven sopimuksissa (1949), jotka kaikki valtiot ovat ratifioineet. * Euroopan turvallisuus- ja yhteistyöjärjestön demokraattisten instituutioiden ja ihmisoikeuksien toimiston vaalitarkkailijat käyttävät valkoista käsinauhaa, jossa on sinisellä kirjoitettu järjestön englanninkielinen lyhenne OSCE. == Lähteet == == Aiheesta muualla == Luokka:Univormu Luokka:Kannettavat asusteet
Seututie 748

Seututie 748 on Pohjanmaan maakunnassa, kokonaisuudessaan Kruunupyyn kunnan alueella kulkeva seututie. Tie kulkee Kruunupyyn keskustaajamasta valtatie kahdeksalta Kokkola-Pietarsaaren lentoaseman ohitse eräiden Kruunupyyn kylien läpi Alavetelin kirkonkylään valtatielle 13. Tie kulkee pitkästi Kruunupyynjoen vartta. Tien pituus on 19 kilometriä. == Reitti == *Kruunupyy **Kruunupyy (vt 8, E8) **Kokkola-Pietarsaaren lentoasema **Bast **Alaveteli (vt 13) == Lähteet == * * == Aiheesta muualla == 748 Luokka:Kruunupyyn liikenne Luokka:Alaveteli
Ahaa-elämys

Ahaa-elämys on hahmopsykologian piirissä syntynyt käsite, jolla kuvataan äkillistä oivallusta esimerkiksi ongelmanratkaisun yhteydessä. Käsitteen loi alkujaan saksalainen psykologi Karl Bühler, joka tutki 1900-luvun alussa ajattelumalleja. Ilmiöstä käytetään usein myös nimitystä Heureka. Sarjakuvissa vastaavaa oivallusta edustaa hahmon pään päälle syttyvä hehkulamppu. == Katso myös == * Serendipisyys == Kirjallisuutta == *Bühler, K. (1907). Tatsachen und Probleme zu einer Psychologie der Denkvorgänge. Über Gedanken. Archiv für Psychologie, 9, 297-365. == Aiheesta muualla== *Thorsten Trippel: Differenzierung von Aha-Erlebnis, Flow-Erlebnis und ästhetischer Erfahrung Luokka:Kognitiivinen psykologia
Puhdistaja

Puhdistaja (Labroides dimidiatus) on koralliuriutoilla elävä pieni, pitkulainen huulikalojen heimon kala. == Ulkonäkö ja koko == Puhdistaja kasvaa noin 14 cm pitkäksi. Sen kyljessä on musta, pyrstöä kohti levenevä raita. Yläosa ja evät ovat sinisävyiset, vatsapuoli kellertävä. == Levinneisyys ja elintavat == Puhdistajia tavataan Indopasifiselta merialueelta. Ne elävät koralliriutoilla ja matalissa laguuneissa. Ne nyppivät ulkoloisia ja kuollutta ihoa muista kaloista ja pysyttelevät tietyillä paikoilla, joihin isot kalat osaavat palata puhdistettaviksi. Puhdistajan havaittiin 2010-luvun lopulla voivan tunnistaa itsensä peilikuvastaan. == Lähteet == Luokka:Meriakvaariokalat Luokka:Huulikalat
Otto Oinonen

Otto Oinonen (; 27. marraskuuta 1898 Pielisjärvi – 11. syyskuuta 1937 Petroskoi) oli suomalainen Neuvostoliittoon muuttanut toimittaja ja kirjailija. Oinonen syntyi maanviljelijäperheeseen. Hän työskenteli maa- ja metsätöissä sekä uittomiehenä. Talvella 1918 hän siirtyi Venäjälle rakentamaan Muurmannin rataa. Vuosina 1920–1922 hän opiskeli Pietarin punaupseerikoulussa. Vuonna 1923 Oinonen palasi Suomeen, jossa hänet tuomittiin vuodeksi vankeuteen syytettynä vallankaappauksen valmistelusta. Vapauduttuaan hän asui vuosina 1924–1925 Neuvosto-Karjalassa. Vuonna 1925 Oinonen muutti jälleen Suomeen, jossa hän toimi Työväenjärjestöjen tiedonantajan toimittajana ja työläiskirjailijaliiton sihteerinä. Näinä vuosina hän käänsi suomeksi Lidija Seifullinan, Fjodor Gladkovin ja Veniamin Kaverinin teoksia. Vuonna 1929 ilmestyi Oinosen romaani Tienhaarassa. Vuonna 1930 Oinonen pidätettiin uudelleen ja hänet tuomittiin viideksi vuodeksi Sukevan vankilaan. Vuonna 1934 hän pakeni ja muutti Neuvostoliittoon.Kommunistivanki karannut, Helsingin Sanomat, 24.08.1934, nro 226, s. 3, Kansalliskirjaston digitaaliset aineistot. Viitattu 24.08.2024 Vuonna 1935 Oinonen toimi Rintama-kirjallisuuslehden toimittajana. Hän julkaisi teatteriarvosteluja sekä katkelmia romaanista Professori Popovin juttu ja vankilaelämää käsittelevästä muistelmateoksesta Kahleissa ja karkurina. Oinonen pidätettiin heinäkuussa 1937, tuomittiin kuolemaan syytettynä vakoilusta ja vastavallankumouksellisesta toiminnasta ja ammuttiin Petroskoin lähellä. Hänen maineensa palautettiin vuonna 1963. == Teoksia == * Tienhaarassa, romaani. Helsinki: Työväen kirjallisuuden edistämisyhdistys, 1929 == Lähteet == * === Viitteet === Luokka:Suomalaiset kirjailijat Luokka:Suomalaiset toimittajat Luokka:Venäjän suomenkieliset kirjailijat Luokka:Vuonna 1898 syntyneet Luokka:Vuonna 1937 kuolleet Luokka:Suomalaiset teloitetut Luokka:Neuvostoliitonsuomalaiset henkilöt
Paikallishallinto (Venäjä)

Paikallinen itsehallinto on Venäjän federaation liittovaltiosubjekteissa (esim. alueet, tasavallat) järjestetty kaksitasoisena. Nykyinen kunnallishallinto ja sen yksiköt luotiin kunnallishallintouudistuksessa 2006. ==Paikallishallinnon tasot== Ensimmäisen eli alemman tason yksiköitä ovat kunnat (). Suuremmat, ylemmän eli toisen tason yksiköt, piirit eli kunnallispiirit () muodostuvat yleensä useista kunnista. Kunnallispiirien rinnalla toisen tason yksiköitä ovat kaupunkipiirikunnat (). ==Kunnat== Kuntia on kahta tyyppiä, maalaiskuntia () ja kaupunkikuntia (). Kaupunkikunnan keskuksena on joko kaupunki (gorod) tai kaupunkimainen taajama (). Väestötilastoissa kuntien asukkaat ryhmitellään kaupunkilaisiin ja maaseudun asukkaisiin; kaupunkien ja kaupunkimaisten taajamien asukkaat lasketaan tällöin kaupunkilaisiksi. Maalaiskunnissa ei ole usein ole kaupunkimaista asutusta, ja niiden keskuksena on joko maaseututaajama () tai kylä (selo, derevnja). Kuntien keskustaajamat on merkitty esimerkiksi väestötilastoihin (raionnyi tsentr). ==Järjestelmän poikkeuksia== Järjestelmästä on muunnelmia Venäjän eri federaatiosubjekteissa ja esimerkiksi suurten kaupunkien kohdalla. Esimerkiksi Sverdlovskin alue on jaettu ensin alueen viiteen hallintopiiriin (), joihin alueen lukuisat piirit ja kaupunkipiirikunnat muutamaa alueelle suoraan alisteista poikkeusta lukuun ottamatta sijoittuvat.O Sverdlovski oblasti, Viitattu 2013-02-17, Territorii, ne vhodjaštšije v upravlentšeskije okruga, Viitattu 2013-02-17, Suurissa liittovaltiokaupungeissa (Moskova, Pietari) on oma paikallishallintohierarkiansa. ==Katso myös== *Moskovan hallinnolliset alueet *Pietarin hallinnollinen jako *Luettelo Venäjän piireistä *Rajon (kunnallispiiri) ==Lähteet== *Органы местного самоуправления (Paikallisen itsehallinnon elimet). Leningradin alueen sivusto. === Viitteet === Luokka:Venäjän alueelliset yksiköt Luokka:Paikallishallinto
HMS Hasty (H24)

HMS Hasty (viirinumero H24) oli Britannian kuninkaallisen laivaston H-luokan hävittäjä toisessa maailmansodassa. == Valmistus == Alus tilattiin Dumbartonista Willian Denny, Brothers and Companyltä, missä köli laskettiin 15. huhtikuuta 1935. Alus laskettiin vesille 5. toukokuuta 1936 ja otettiin palvelukseen 11. marraskuuta. == Palvelus == Palvelukseen otettaessa alus liitettiin H-luokasta muodostettuun Välimeren laivaston 2. hävittäjälaivueeseen, jossa se oli edelleen toisen maailmansodan alkaessa.Whitley, M. J. s. 110 Sodan alussa laivue määrättiin Etelä- Atlantille, kunnes ne palasivat vuoden 1940 alussa takaisin Norjan operaatioihin. Alus oli huollettavana telakalla toisen Narvikin taistelun aikana. Hasty ja laivueen jäljellä olevat alukset HMS Havock, HMS Hereward, HMS Hero, HMS Hostile ja HMS Hyperion palasivat toukokuussa 1940 Välimerelle. Heinäkuussa 1940 alus osallistui Calabrian taisteluun sekä Spadan taisteluun. Alus suojasi 17. syyskuuta lentotukialus HMS Illustriousia, kun sen lentokoneet upottivat Italian laivaston hävittäjät Borean ja Aquilonen sekä rahtialukset Gloria Stellan (5 490 grt) ja Maria Eugenian (4 702 grt) Benghazin satamassa. Alus osallistui 8. lokakuuta operaatio MB6:een.Uboat.net - HMS Hasty Alus otti osaa maaliskuussa 1941 Matapanin taisteluun ja huhtikuussa 1941 Kreetan evakuointiin. Alus upotti 23. joulukuuta Sollumista pohjoiseen syvyyspommein HMS Hotspurin kanssa Saksan laivaston sukellusveneen U-79:n (}). Saksan laivaston E-vene S-55:n laukaisema torpedo osui alukseen, kun se suojasi 14. kesäkuuta 1942 operaatio Vigorousin saattuetta Aleksandriasta Maltalle. Seuraavana päivänä Hotspur upotti aluksen torpedolla. == Päälliköt == Aluksen päälliköinä olivat: *Lionel Rupert Knyvet Tyrwhitt DSC 14. heinäkuuta 1939 – 10. joulukuuta 1941 *Nigel Hubert George Austen DSO 10. joulukuuta 1941 – 15. kesäkuuta 1942 ==Lähteet== * * * * * ===Viitteet=== Luokka: Kuninkaallisen laivaston H-luokan hävittäjät Luokka:Dennyn valmistamat alukset Luokka:Yhdistyneen kuningaskunnan toisen maailmansodan hävittäjät
Eero Havas

Eero Oskari Havas (sukunimi vuoteen 1906 Örling; 18. lokakuuta 1899 Lempäälä – 26. helmikuuta 1968 Tampere) oli suomalainen kansakoulunopettaja ja runoilija. Havaksen vanhemmat olivat Lempäälän Lempoisten kansakoulun opettajat Oskari Havas ja Augusta Böhling. Eero oli kolmas perheen kahdeksasta lapsesta. Hän kävi kahdeksan luokkaa oppikoulua Tampereella. Havas oli mukana valkoisten puolella Suomen sisällissodassa ja osallistui myös Pohjan Poikain Viron- retkeen ja Aunuksen sotaretkeen. Havas opiskeli sitten Jyväskylän seminaarissa ja valmistui kansakoulunopettajaksi 1928. Havas toimi Ruoveden Pekkalan kylän kansakoulun opettajana 1927–1954. Vuonna 1929 hän meni naimisiin opettaja Ilma Salon kanssa. Havas kuului Ruoveden kunnanvaltuustoon 1937–1951. Hän oli myös kirkkovaltuuston jäsen ja Pekkalan meijerin isännöitsijä. Havas muutti vaimonsa kuoltua 1954 Alastarolle, jossa hän oli yhteiskoulun opettajana 1956–1965. Hän meni myös uusiin naimisiin Laina Maria Soinin kanssa. Jatkosodassa kaatunut kirkkoherra ja kansanedustaja Väinö Havas oli Eero Havaksen vanhempi veli. Hänen sisarensa Aili Havas oli lähetystyöntekijä ja velipuoli Eino Havas Kotkan poliisimestari. == Teoksia == * Ikuinen satu, runokokoelma. WSOY 1923 * Ratsumies, runokokoelma. Gummerus 1928 * Viittatie, aforismi- ja vuoropuhelukokoelma. Otava 1935 * Kierros kierrokselta, ajatelmia. Otava 1945 * Temppelijuhla, runokokoelma. Kuva ja sana, Helsinki 1958 == Lähteet == * * Kirjailijoita Ruovedellä: Eero Havas Luokka:Suomalaiset runoilijat Luokka:Suomalaiset opettajat Luokka:Suomen sisällissodan valkoiset Luokka:Ruoveden kunnanvaltuutetut Luokka:Vuonna 1899 syntyneet Luokka:Vuonna 1968 kuolleet
Karl Gustaf Sirén

Karl Gustaf Sirén (13. helmikuuta 1847 Kukkolan kartano, Lempäälä – 11. joulukuuta 1905 Viipuri) oli suomalainen pappi ja kirjailija. Sirénin vanhemmat olivat Kukkolan rusthollari Elias Eliaanpoika Sirén ja Anna Kristiina Villilä (Anna Stiina Antintytär). Hänen isänsä teki vararikon ja joutui luopumaan 1855 Kukkolan kartanosta jonka hän oli hankkinut 1819. Hän muutti perheineen läheisen Kuljun kartanon Guldmunin-torppaan jossa hän oli torpparina kuolemaansa saakka 1864. Sirén pääsi ylioppilaaksi Jyväskylän alkeisopistosta 1869 ja hän suoritti teologian erotutkinnon Helsingin yliopistossa 1871. Hänet vihittiin papiksi samana vuonna. Sirén oli vt. kappalaisena Vårdössä 1871–1873, vt. kappalaisena Lumparlandissa 1873, virkavuosisaarnaajana Hammarlandissa 1873–1874 sekä pitäjänapulaisena Piikkiössä 1874–1877 ja vt. kappalaisena Kurussa 1877–1878. Viimeksi hän oli Viipurin yhdistetyn kaupunki- ja maaseurakunnan kappalaisena vuodesta 1878 kuolemaansa saakka. Karl Gustaf Sirén meni naimisiin 1872 Turussa viinikaupan myyjänä toimineen Wilhelmina Margareta Sandellin kanssa. Neljästä lapsesta tunnetuin oli poliitikko ja kirjailija Yrjö Sirola. == Teoksia == * ”Kristillisyys maailmaan” sekä ”uskonto ja kansallisuus”. Tekjä, Wiipuri 1881 * Sinettiä avattaessa : katsauksia Johanneksen ilmestyskirjaan, aikamme koettelemiseksi. Wiipuri 1896, 2. lisäpainos 1899 * Laulujen laulu : kuvaelmia Korkiasta veisusta. Wiipuri 1899 * Lemmityn tarina : kuvaus kristinuskon tuontiajalta Suomeen. Karjalan kirjakauppa, Sortavala 1904 * Suomalaisen puolueen suhde kotimaiseen hallitukseen : Suomenmielisten kokous Viipurissa 28 p. Helmik. 1905. Viipuri 1905 * Henkeä ja elämää kristillisyyteemme : profeetta Jesajan 58: 1-12 johdolla. WSOY 1913 == Lähteet == * * * SukuForum: kappalainen Karl Gustav Sirén Luokka:Suomen evankelis-luterilaisen kirkon papit Luokka:Suomalaiset kirjailijat Luokka:Vuonna 1847 syntyneet Luokka:Vuonna 1905 kuolleet
Kurikka (täsmennyssivu)

Kurikka tarkoittaa seuraavia: * kurikka, lyhyehkö, tukeva lyöntipuu * Kurikka, kaupunki Etelä-Pohjanmaalla Suomessa * Kurikka, Pirkkalan 8. kunnanosa * Kurikka, vuosina 1904–1954 Helsingissä ilmestynyt poliittinen pilalehti. * Iso-Kurikka, järvi Suonenjoella * Kylki-Kurikka, järvi Suonenjoella * Pää- Kurikka, järvi Suonenjoella. ==Henkilöitä== Kurikka on seuraavien suomalaisten henkilöiden sukunimi: * Heikki Kurikka (1887–1972), yritysjohtaja, sahateollisuuden kehittäjä, laivanvarustaja ja kauppaneuvos * Janne Kurikka (s. 1984), jääkiekkomaalivahti * Juhani Kurikka (1870–1930), agronomi, kansanedustaja ja näytelmäkirjailija * Konsta Kurikka (s. 2001), pesäpalloilija * Lilli Kurikka (1865–1928), näyttelijä ja laulaja * Marja Kurikka, toimittaja * Matti Kurikka (1863–1915), toimittaja ja kirjailija * Pauli Kurikka (1927–2015), rehtori * Pentti Kurikka (1913–1978), vaatetusalan yrittäjä, kauppaneuvos * Pertti Kurikka (s. 1956), kitaristi yhtyeessä Pertti Kurikan nimipäivät * Pirkko Kurikka (s. 1949), näytelmäkirjailija ja teatteriohjaaja * Svante Kurikka (1894–1984), puunjalostusalan yrittäjä ja kauppaneuvos. ==Katso myös== Aihepiiriin liittyvät myös seuraavat: * Kurikka- lehti, vuonna 1928 perustettu, Kurikassa Etelä-Pohjanmaalla ilmestyvä sanomalehti * Rasti-Kurikka, Kurikassa Etelä-Pohjanmaalla toimiva suunnistusseura * Pertti Kurikan nimipäivät, suomalainen yhtye Luokka:Sukunimet
Bootlegs & B-Sides

Bootlegs & B-Sides tarkoittaa seuraavia asioita: * Bootlegs & B-Sides, Ice Cuben albumi * Bootlegs & B-Sides, Lunizin albumi
The Way of All Flesh

__NOTOC__ The Way of All Flesh on ranskalaisen death metal -yhtye Gojiran neljäs albumi. == Kappaleet == == Kokoonpano == * Joe Duplantier − laulu, kitara * Christian Andreu − kitara * Jean-Michel Labadie − basso * Mario Duplantier − rummut == Arvostelut == * Allmusic: Allmusic review * Desibeli.net: Gojira: The Way Of All Flesh Viitattu 7.10.2022. * Imperiumi: 7½/10 * Metacritic: 67/100Metacritic: Reviews for The Way of All Flesh by Gojira * Pitchfork: 6.0/10Pitchfork Media: Album review * Soundi: GOJIRA: The Way Of All Flesh Viitattu 7.10.2022. == Lähteet == == Aiheesta muualla == * * Luokka:Vuoden 2008 albumit Luokka:Gojiran albumit
From Mars to Sirius

__NOTOC__ From Mars to Sirius on ranskalaisen death metal -yhtye Gojiran kolmas studioalbumi, joka julkaistiin 27. syyskuuta 2005. Albumi nousi Ranskan albumilistan sijalle 44, ja pysyi listalla yhteensä kolme viikkoa. == Kappaleet == # # # # # # # # # # # # == Kokoonpano == * Joe Duplantier − laulu, kitara * Christian Andreu − kitara * Jean-Michel Labadie − basso * Mario Duplantier − rummut == Arvostelut == * About.com: About.com: Album review * Allmusic: Allmusic review * Imperiumi: 8½/10Levyarvostelu: Gojira - From Mars To Sirius Viitattu 7.10.2022. == Lähteet == == Aiheesta muualla == * * Luokka:Vuoden 2005 albumit Luokka:Gojiran albumit
Bootlegs & B-Sides (Ice Cube)

Bootlegs & B-Sides on rap-artisti Ice Cuben kokoelma-albumi, joka julkaistiin vuonna 1997 Priority Recordsin kautta. == Kappaleet == # # # # # # # # # # # # # ==Listasijoitukset== Lista Sija U.S. Billboard 200 #19 U.S. Top R&B;/Hip- Hop Albums #3 ==Singlet== "Check Yo Self (Remix)"' *Julkaistu: 1993 *B-side: 24 Wit' An L "What Can I Do? (Remix)"' *Released: 1995 *B-side: == Lähteet == Luokka:Vuoden 1997 kokoelma-albumit Luokka:Ice Cuben albumit
The Link

The Link on Gojiran toinen studioalbumi, joka julkaistiin 18. huhtikuuta 2003. == Kappaleet == # # # # # # # # # # # == Kokoonpano == * Joe Duplantier – laulu, kitara * Christian Andreu – kitara * Jean-Michel Labadie – basso * Mario Duplantier – rummut == Arvostelut == * About.com: About.com: Album review * Allmusic: Allmusic review * Imperiumi: 8½/10Levyarvostelu: Gojira – The Link Viitattu 7.10.2022. == Lähteet == == Aiheesta muualla == * * Luokka:Vuoden 2003 albumit Luokka:Gojiran albumit
Terra Incognita (Gojiran albumi)

Terra Incognita on ranskalaisen death metal -yhtye Gojiran esikoisalbumi. Se julkaistiin vuonna 2001. Albumin nimi on latinaa ja tarkoittaa tuntematonta maata. == Kappaleet == # # # # # # # # # # # # # # Bonuskappaleet # * (live) # (live) # (live) == Kokoonpano == * Joseph "Joe" Duplantier – laulu, kitara * Christian Andreu – kitara * Jean-Michel Labadie – basso * Mario Duplantier – rummut == Arviot == * AllMusic: Allmusic * The Metal Observer: The Metal Observer == Lähteet == == Aiheesta muualla == * * Luokka:Vuoden 2001 esikoisalbumit Luokka:Gojiran albumit
We Are the Luniz

We Are the Luniz on rap-yhtye Lunizin neljäs studioalbumi. Albumin julkaisi Warizone Records maaliskuussa, 2005. == Kappaleet == #"I Cant Wait"- 4:05 #"Payroll Family"- 3:40 #"Do You Im A Do Me"- 3:44 #"We Famous"- 4:26 #"Thugs Die"- 3:09 #"Baby Mama"- 4:17 #"Philies"- 7:40 #"Knock Diesel"- 3:17 #"Ball or Bleed"- 4:02 #"International Helmet"- 4:24 #"Jack Off"- 3:58 #"The World"- 3:32 #"No Hoes"- 4:39 #"Trikin"- 3:12 Luokka:Lunizin albumit Luokka:Vuoden 2005 albumit
Marcus Gavius Maximus

Marcus Gavius Maximus (k. 156 tai 157) oli roomalainen pretoriaanikaartin prefekti, joka palveli keisari Antoninus Piusta. Hänet nimitettiin virkaansa joko keisari Hadrianuksen kauden lopulla tai Antoninus Piuksen kauden alussa noin vuonna 138–139.Cambridge Ancient History s. 151 Maximus oli kotoisin Firmumin kaupungista Pohjois-Italiasta. Hän oli aikaisemmin ollut noin 10 vuotta Mauretania Tingitanan provinssin maaherrana (prokuraattori) ja tämän jälkeen Asian maaherrana. Siellä Maximus luultavasti tutustui Antoninukseen, joka myöhemmin nimitti hänet pretoriaaniprefektiksi. Maximusta on sanottu ankaraksi mieheksi, mutta hän oli kuitenkin pätevä ja hänen vastuullaan oli valtakunnan sotien johtaminen. Maximus oli virassaan noin 20 vuotta eli suhteellisen pitkään ja kuoli vuonna 156 tai 157.Birley s. 60, 112 == Lähteet == * * === Viitteet === Luokka:Pretoriaaniprefektit Luokka:150-luvulla kuolleet Luokka:Syntymävuosi tuntematon
Twister (jäätelö)

Twister (aikaisemmalta nimeltä Spirello) on Ingmanin (aiemmin GB Glacen) mehujää, jossa nimensä mukaan mehujää ja jäätelö ovat kiertyneenä tikun ympärille. Perinteinen Twister on ananaksen, mansikan, sitruunan ja limetin makuisista kierteistä koostuva mehujää. Twisteriä on ollut vuosien aikana myynnissä perinteisen maun lisäksi myös muina versioina. ==Lähteet== ==Aiheesta muualla== * Twister Ingmanin sivuilla Luokka:Unileverin tuotemerkit Luokka:Jäätelöt Luokka:Elintarvikealan tuotemerkit
Kevin Ford

Kevin Anthony Ford (s. 7. heinäkuuta 1960 Portland, Indiana) on eläkkeellä oleva Yhdysvaltain ilmavoimien eversti ja nykyinen NASAn astronautti. Hän on naimisissa ja hänellä on kaksi lasta. Fordilla on yli 4 000 lentotuntia ja hänellä on FAAn lentokoneiden, helikopterien ja purjelentokoneiden kaupallinen lentolupakirja. Fordilla on koelentäjän koulutus ja hän on toiminut muun muassa F-16:n koelentäjänä. Ford suoritti alemman korkeakoulututkinnon Notre Damen yliopistossa vuonna 1982 pääaineenaan lentotekniikka, ylemmän korkeakoulutukinnon kansainvälisistä suhteista Troy State Universityssa vuonna 1989, ylemmän korkeakoulututkinnon lentotekniikassa Floridan yliopistossa vuonna 1994 ja avaruustekniikan tohtorintutkinnon Air Force Institute of Technologyssa vuonna 1997. Lisäksi hänellä on tutkintoja ilmasotakouluista. Ford valittiin NASAn astronauttikoulutukseen heinäkuussa 2000. NASAssa hän on työskennellyt muun muassa Kansainvälisen avaruusaseman ja useiden avaruussukkulalentojen miehistön ja lennonjohdon yhteyshenkilönä (CAPCOM). Hän toimi myös operaatiojohtajana Kosmonauttien koulutuskeskus Juri Gagarinissa Tähtikaupungissa, Venäjällä tammikuusta 2004 tammikuuhun 2005. Ford jäi eläkkeelle ilmavoimista everstin arvoisena kesäkuussa 2008. 15. heinäkuuta 2008 hänet nimitettiin 29. elokuuta 2009 laukaistun avaruussukkulalento STS-128:n pilotiksi. 23\. lokakuuta 2012 hänet laukaistiin Sojuz TMA-06M -avaruusaluksella toiselle avaruuslennolleen. Hän osallistuu Kansainvälisen avaruusaseman pitkäkestoisen Retkikunta 33:n miehistöön lentoinsinöörinä ja sitä seuraavan Retkikunta 34:n komentajana. Hän palannee maahan maaliskuussa 2013. ==Lähteet== == Aiheesta muualla == * NASA bio * Spacefacts biography of Kevin A. Ford * Kevin Fordin Retkikunta 33:a edeltänyt haastattelu (23.8.2012) (äänitiedostona myös) * Kevin Fordin avaruussukkulalentoa STS-128 edeltänyt haastattelu Luokka:Yhdysvaltalaiset avaruuslentäjät Luokka:Vuonna 1960 syntyneet Luokka:Elävät henkilöt
Peukaloistapakulo

Peukaloistapakulo (Scytalopus latebricola) on Etelä-Amerikan luoteisosassa elävä varpuslintu. Peukaloistapakulo splitattiin neljäksi lajiksi vuonna 2005: S. latebricola, venezuelantapakulo (S. caracae), meridantapakulo (S. meridanus) ja ecuadorintapakulo (S. spillmanni). == Esiintyminen == Peukaloistapakulot elävät Kolumbiassa ja Venezuelassa noin 3 900 neliökilometrin alalla. == Elinympäristö == Laji elää vuoristometsien alikasvoksessa. == Lähteet == Luokka:Tapakulot
Konstantinuksen riemukaari

Konstantinuksen riemukaari () on Roomassa lähellä Colosseumia sijaitseva kolmiaukkoinen riemukaari. Se on valmistunut noin vuonna 315. Konstantinus Suuri (306–337) rakennutti riemukaaren vanhojen monumenttien osista juhlistamaan Mulviuksen sillan voittoa. Valkoisesta marmorista tehdyn kaaren reliefit kertovat kolmen menestyksekkään keisarin, Hadrianuksen (117–138), Trajanuksen (96–117) ja Marcus Aureliuksen (161–180) voitokkaista taisteluista sekä metsästämisestä ja uhraamisesta jumalille. == Lähteet == == Aiheesta muualla == Luokka:Antiikin Rooman kaupungin rakennukset ja rakennelmat Luokka:Riemukaaret
Daz Dillinger

Delmar Drew Arnaud (s. 25. toukokuuta 1973 Long Beach Los Angeles Kalifornia), tunnetaan paremmin taiteilijanimellään Daz Dillinger (tai yksinkertaisemmin Daz, ennen Dat Nigga Daz) on yhdysvaltalainen hip hop -artisti ja tuottaja. Hän kuuluu Tha Dogg Pound -hip hop duoon Kuruptin kanssa. Arnaud on rap- artisti Snoop Doggin serkku. == Diskografia == ===Studioalbumit=== *1998: Retaliation, Revenge and Get Back *2000: R.A.W. *2002: This Is the Life I Lead *2002: I Got Love In These Streetz *2003: DPGC: U Know What I'm Throwin' Up *2004: I Got Love in These Streetz - The Album *2005: Tha Dogg Pound Gangsta LP *2005: Gangsta Crunk *2006: So So Gangsta *2007: Gangsta Party *2008: Only on the Left Side *2009: Public Enemiez *2010: Matter of Dayz *2011: D.A.Z. *2012: Witit Witit *2014: Weed Money *2018: Dazamataz *2018: Smoke Me Out *2023: Dat Nigga Daz *2023: Molly Whop ===Kokoelmat=== *2001: Who Ride wit Us: Tha Compalation, Vol. 1 *2002: Who Ride wit Us: Tha Compalation, Vol. 2 ===Singlet=== * "In California" (mukana Val Young) * "R.A.W." (mukana Kurupt) * "I'd Rather Lie 2 Ya" * "Keep It Gangsta" * "Dogg Catcha" (mukana Soopafly) * "U Ain't Shit" (mukana Bad Azz) * "Daz Thang" * "On Some Real Shit" (mukana Rick Ross) * "Weekend" (mukana Johnta Austin) * "All That I Need" * "Dip, Drop, Stop, Dip" * "D.A.Z." * "Still Get'N Money" * "The Reason Why" == Lähteet == Luokka:Yhdysvaltalaiset hip hop -artistit Luokka:Yhdysvaltalaiset musiikkituottajat Luokka:Vuonna 1973 syntyneet Luokka:Elävät henkilöt Luokka:Afroamerikkalaiset
Quintus Lollius Urbicus

Quintus Lollius Urbicus (k. vuoden 139 jälkeen) oli roomalainen poliitikko ja sotilas. Urbicus oli kotoisin Numidiasta ja palveli legaattina kenraali Julius Severuksen alaisena toisessa juutalaissodassa vuosina 132–135. Sodan jälkeen hän toimi Germania Inferiorin provinssin maaherrana ja konsulina vuonna 138. Vuonna 139 Urbicus nimitettiin Britannian maaherraksi. Hän taisteli useita britannialaisia ja kaledonialaisia heimoja vastaan ja työnsi Rooman rajaa pohjoisemmaksi aina Etelä-Skotlantiin saakka missä hän rakennutti Antoninuksen vallin.Cambridge Ancient History, s. 153 Tämän jälkeen hän toimi Rooman kaupunginprefektinä.Bunson, s. 561 == Lähteet == * * === Viitteet === Luokka:Roomalaiset poliitikot Luokka:Roomalaiset sotilaat Luokka:Syntymävuosi tuntematon Luokka:130-luvulla kuolleet
Méridantapakulo

Méridantapakulo (Scytalopus meridanus) on eteläamerikkalainen varpuslintu, joka kuvailtiin uudelleen vuonna 2005, jolloin peukaloistapakulo splitattiin neljäksi lajiksi. Lajin taksonomia on kuitenkin edelleen epäselvä. == Esiintyminen == Méridantapakulot elävät Venezuelan Andeilla Méridan ja Táchiran ympäristössäIBC noin 32 000 neliökilometrin laajuisella alueella. == Elinympäristö == Laji elää vuoristometsien alikasvoksessa. == Lähteet == Luokka:Tapakulot
Venezuelantapakulo

Venezuelantapakulo (Scytalopus caracae) on eteläamerikkalainen varpuslintu, joka kuvailtiin uudelleen vuonna 2005, jolloin peukaloistapakulo splitattiin neljäksi lajiksi. == Esiintyminen == Venezuelantapakulot elävät Venezuelan rannikon vuoristoissa Araguasta Mirandaan ja Sucren länsiosassa (Cerro Turumiquire)IBC noin 4 400 neliökilometrin laajuisella alueella. == Elinympäristö == Laji elää vuoristometsien alikasvoksessa. == Lähteet == Luokka:Tapakulot
Grant Goodeve

Grant Goodeve (s. 6. heinäkuuta 1952) on yhdysvaltalainen näyttelijä sekä radio- ja televisiojuontaja, joka tuli tunnetuksi roolistaan David Bradfordina televisiosarjassa Eight Is Enough vuosina 1977–1981. == Elämä ja ura == Goodeven ensimmäinen rooli oli pieni sivuosa sairaalasarjassa Emergency! vuonna 1976. Hän alkoi esittää David Bradfordia Eight Is Enough -sarjassa vuonna 1977, kun hahmoa sarjan pilottijaksossa esittänyt Mark Hamill luopui roolista. Goodeve esitti roolia sarjan loppuun asti ja vieraili sen jälkeen muissa sarjoissa kuten Lemmenlaiva ja Dynastia. 1990-luvulla hän esitti Rick Pederseniä sarjassa Villi Pohjola ja vuonna 1998 alkoi juontaa seattlelaisen radiokanava KING-TV:n matkailuohjelmaa Northwestern Backroads. Hän juontaa myös If Walls Could Talk -ohjelmaa Home & Garden Television -kanavalla. Hän on tehnyt myös äänirooleja videopeleihin, joita ovat Wolf O’Donnell Star Fox: Assaultissa, Engineer Team Fortress 2:ssa sekä sivurooleja F.E.A.R.:ssa. Goodeve on myös laulaja. Hänen gospel-kappaleita sisältävä albuminsa The Wonder of It All julkaistiin vuonna 1996. == Lähteet == == Aiheesta muualla == * Viralliset kotisivut Luokka:Yhdysvaltalaiset televisionäyttelijät Luokka:Videopelien ääninäyttelijät Luokka:Vuonna 1952 syntyneet Luokka:Elävät henkilöt Luokka:Yhdysvaltalaiset televisiojuontajat
Ecuadorintapakulo

Ecuadorintapakulo (Scytalopus spillmanni) on eteläamerikkalainen varpuslintu, joka kuvailtiin uudelleen vuonna 2005, jolloin peukaloistapakulo splitattiin neljäksi lajiksi. == Esiintyminen == Ecuadorintapakulot elävät Kolumbian Andien länsiosista Ecuadorin Cotopaxiin ja Pautejoen rannoilleIBC noin 54 000 neliökilometrin laajuisella alueella. == Elinympäristö == Laji elää vuoristometsien alikasvoksessa. == Lähteet == Luokka:Tapakulot
Filo-taikina

Filo-taikina (joskus fillo-taikina, , , Pohjois-Afrikassa malsouka) on kaakkoiseurooppalaista alkuperää oleva taikina, joka valmistetaan pääasiassa vehnäjauhosta ja vedestä. Filo-taikinassa on vain hiukan rasvaa kuten esimerkiksi oliiviöljyä. Filotaikinan eri kerrosten väliin levitetään kuitenkin usein öljyä tai voisulaa ennen paistamista. Kreikkalaisessa keittiössä filo-taikinaa käytetään muun muassa baklavaan, galaktoburekoon ja spanakopitaan. Filo-taikinaa saa ostaa myös valmiina. == Lähteet == == Aiheesta muualla == Luokka:Kreikkalainen keittiö Luokka:Leivonnaiset Luokka:Turkkilainen keittiö
Brasiliantapakulo

Brasiliantapakulo (Scytalopus novacapitalis) on Brasilian kotoperäinen varpuslintu. __NOTOC__ == Koko ja ulkonäkö == Linnun pituus on noin 11 cm ja paino noin 19 g. Se on selkäpuolelta tummanharmaa ja vatsapuolelta vaaleampi, kupeet ovat ruskehtavat ja koivet kellanpunertavat. == Esiintyminen == Brasiliantapakulot elävät Brasilian sisämaassa Goiásin, Distrito Federalin ja läntisen Minas Geraisin alueella. Lajin kanta on taantunut metsien kaskeamisen ja asutuksen leviämisen myötä. == Elinympäristö == Vuoristometsät 800–1 000 m:n korkeudella merenpinnasta, tiheäkasvuiset purojen ja jokien varret. == Ravinto == Laji on hyönteissyöjä. == Lähteet == * Arthur Grosset (kuva) === Viitteet === Luokka:Tapakulot Luokka:Uhanalaiset linnut
NBA-kausi 1987–1988

NBA-kausi 1987–1988 oli NBA-liigan 42. kausi. Runkosarja alkoi 6. marraskuuta 1987 ja loppui 24. huhtikuuta 1988. Los Angeles Lakersista tuli ensimmäinen mestaruuden uusinut joukkue sitten vuoden 1969 kun se kaatoi Detroit Pistonsin 21. kesäkuuta päättyneessä finaalisarjassa otteluvoitoin 4–3. ==Tapahtumia== * Tähdistöottelu pelattiin Chicagossa ja idän joukkue voitti sen lukemin 138–133. Ottelun parhaana pelaajana palkittiin Chicago Bullsin Michael Jordan. * Michael Jordanista tulee NBA:n historian ensimmäinen pelaaja, joka voittaa pistetilaston ja parhaan puolustajan palkinnon samana kautena. Tämän lisäksi Jordan voitti myös arvokkaimman pelaajan MVP-palkinnon. * NBA päättää laajentumisesta Charlotteen, Miamiin, Minneapolisiin ja Orlandoon. Charlotte Hornets ja Miami Heat aloittavat pelit kaudella 1988–1989, Minnesota Timberwolves ja Orlando Magic kaudella 1989–1990. * Pudotuspelien ensimmäistä kierrosta lukuun ottamatta Los Angeles Lakers voitti kaikki ottelusarjansa vasta seitsemännessä ottelussa. * 5. tammikuuta 1988 Hall of Fameen kuuluva Pete Maravich kuoli sydänkohtaukseen kesken pelin vain 40-vuotiaana. * Detroit Pistons pelasi viimeisen kautensa Pontiac Silverdomessa. * Milwaukee Bucks pelasi viimeisen kautensa MECCA-areenalla. * Sacramento Kings pelasi viimeisen kautensa ARCO Arena I:ssä. ==Runkosarja== Läntinen konferenssi V H V% Los Angeles Lakers * 62 20 75.6% Denver Nuggets * 54 28 65.9% Dallas Mavericks 53 29 64.6% Portland Trail Blazers 53 29 64.6% Utah Jazz 47 35 57.3% Houston Rockets 46 36 56.1% Seattle SuperSonics 44 38 53.7% San Antonio Spurs 31 51 37.8% Phoenix Suns 28 54 34.1% Sacramento Kings 24 58 29.3% Golden State Warriors 20 62 24.4% Los Angeles Clippers 17 65 20.7% Itäinen konferenssi V H V% Boston Celtics * 57 25 69.5% Detroit Pistons * 54 28 65.9% Chicago Bulls 50 32 61.0% Atlanta Hawks 50 32 61.0% Milwaukee Bucks 42 40 51.2% Cleveland Cavaliers 42 40 51.2% Washington Bullets 38 44 46.3% New York Knicks 38 44 46.3% Indiana Pacers 38 44 46.3% Philadelphia 76ers 36 46 43.9% New Jersey Nets 19 63 23.2% V=voitot, H=häviöt, V%=voittoprosentti, *=divisioonansa voittaja ===Pelaajatilastot=== Kategoria Pelaaja Joukkue Tilasto Pisteitä per ottelu Michael Jordan Chicago Bulls 35.0 Levypalloja per ottelu Michael Cage Los Angeles Clippers 13.0 Syöttöjä per ottelu John Stockton Utah Jazz 13.8 Riistoja per ottelu Michael Jordan Chicago Bulls 3.2 Torjuntoja per ottelu Mark Eaton Utah Jazz 3.8 Pelitilanneheittojen tarkkuus Kevin McHale Boston Celtics 60.4% Vapaaheittojen tarkkuus Jack Sikma Milwaukee Bucks 92.2% Kolmen pisteen heittojen tarkkuus Craig Hodges Milwaukee Bucks 49.2% ==Pudotuspelit== ==Palkitut pelaajat== * Arvokkain pelaaja (MVP): Michael Jordan, Chicago Bulls * Vuoden tulokas: Mark Jackson, New York Knicks * Vuoden puolustuspelaaja: Michael Jordan, Chicago Bulls * Paras kuudes pelaaja: Roy Tarpley, Dallas Mavericks * Kehittynein pelaaja: Kevin Duckworth, Portland Trail Blazers * Vuoden valmentaja: Doug Moe, Denver Nuggets * Finaalien MVP: James Worthy, Los Angeles Lakers == Aiheesta muualla == Luokka:NBA-kaudet Luokka:Vuoden 1987 koripallo Luokka:Vuoden 1988 koripallo
Valkorintatapakulo

Valkorintatapakulo (Eleoscytalopus indigoticus) on Brasilian kotoperäinen varpuslintu. == Levinneisyys ja elinympäristö == Valkorintatapakulot elävät Brasilian rannikolla Bahiasta Rio Grande do Suliin. Lajin kanta on taantunut metsien hakkuiden ja uudelleen metsittämisen seurauksena. Valkorintatapakulo elää vuoristometsien alikasvoksessa, yleensä alle kilometrin korkeudella merenpinnasta. == Lähteet == == Aiheesta muualla == * World Wildlife Images (kuva) Luokka:Tapakulot
Keskustelu (elokuva)

Keskustelu () on vuonna 1974 ensi-iltansa saanut Francis Ford Coppolan ohjaama, käsikirjoittama ja tuottama psykologinen trillerielokuva. Pääosissa ovat Gene Hackman, John Cazale, Allen Garfield, Cindy Williams sekä Harrison Ford uransa alkuvaiheilla. Keskustelu sijoittuu Coppolan tuotannossa Kummisedän ykkös- ja kakkososien väliseen aikaan. ==Juoni== Harry Caul (Gene Hackman) on yksinäinen mies, joka vakoilee ammatikseen muiden ihmisten tekemisiä kuuntelukoneella San Franciscossa. Hänen tekemisistään seuraa kuitenkin harmia: hän uskoo, että kaksi hänen vakoilemaansa ihmistä aiotaan murhata. ==Näyttelijät== ==Myöhempi arvostus== Keskustelu valittiin vuonna 1995 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.Complete National Film Registry Listing, National Film Preservation Board, Library of Congress. Viitattu 3.7.2016. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. ==Lähteet== == Aiheesta muualla == * Luokka:Vuoden 1974 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:Francis Ford Coppolan ohjaamat elokuvat Luokka:Kultainen palmu -palkitut elokuvat
Alberto Lattuada

Alberto Lattuada (13. marraskuuta 1914 – 3. heinäkuuta 2005) oli italialainen elokuvaohjaaja. == Varhaisvaiheet == Lattuada syntyi Milanossa. Hänen isänsä oli säveltäjä Felice Lattuada. Lattuada oli nuorena kiinnostunut kirjallisuudesta. Opiskeluaikanaan, vuonna 1932 hän liittyi kaksi kertaa kuukaudessa ilmestyneen fasismin vastaisen ”Camminare”-julkaisun toimituskuntaan. == Ura == Vuonna 1940 hän aloitti uransa elokuva-alalla käsikirjoittajana ja ohjaaja Mario Soldatin avustajana elokuvassa Piccolo mondo antico. Vuonna 1943 hän teki ensimmäisen oman ohjauksensa elokuvassa Giacomo l’idealista. Varsinainen läpimurto myös kansainvälisellä tasolla tuli hänen kahdella neorealistisella elokuvallaan Il bandito (1946) ja Ilman sääliä (Senza pietà, 1948). Vuonna 1950 Federico Fellini teki ensimmäisen ohjaustyönsä Lattuadan apuohjaajana elokuvassa Varieteen valot. Vuonna 1979 New Line Cinema julkaisi Lattuadan filmin Hellyyden hetket (Così come sei) teatterilevitykseen Yhdysvalloissa. == Kuolema == Alberto Lattuada kuoli 90 vuoden ikäisenä Alzheimerin tautiin. Häneltä jäi vaimo, näyttelijätär Carla Del Poggio, jonka kanssa hän oli ollut avioliitossa 60 vuotta. Lattuada haudattiin perheensä hautakappeliin Morimondoon. == Filmographia (ohjaajana) == * Giacomo l’idealista (1942) * La freccia nel fianco (1943), jonka teki loppuun Mario Costa vuonna 1944 * La nostra guerra (1945), dokumentti * Il bandito (1946) * Il delitto di Giovanni Episcopo (1947) * Ilman sääliä (Senza pietà, 1948) * Il mulino del Po (1949) * Varieteen valot (Luci del Varietà, 1950), apuohjaajana Federico Fellini * Anna (1951) * Päällystakki (Il Cappotto, 1952) * Paholainen on nainen (La lupa, 1953) * L’amore in città -elokuvasta kohtaus Gli italiani si voltano (1953) * Kuuma rannikko (La spiaggia, 1954) * Scuola elementare (1955) * Rakastunut Guendalina (Guendalina, 1957) * Arojen punaiset liekit (La tempesta, 1958) * Rakkauselämä houkuttelee (I dolci inganni, 1960) * Kiihkeä kesä (Lettere di una novizia, 1960) * Odottamatta (L’imprevisto, 1961) * Mafioso (1962) * Aro (La steppa, 1962) * Lemmenjuoma (La mandragola, 1965) * Lyömätön (Matchless, 1966) * Don Giovanni in Sicilia (1967) * Fräulein Doktor – nimetön vakooja (Fräulein Doktor, 1968) * L’amica (1969) * Mies, joka tuli kahville ja... (Venga a prendere il caffè... da noi, 1970) * Bianco, rosso e… (1972) * Sono stato io (1973) * Naisen tuoksu (Le farò da padre, 1974) * Cuore di cane (1976) * Oh! Serafina (1976) * Hellyyden hetket (Così come sei, 1978) * La cicala (1980) * Nudo di donna (1981), tilalle tuli Nino Manfredi * Piikki sydämessä (Una spina nel cuore, 1986) == Kunnianosoitukset == * Italian tasavallan ansioritarikunnan Suurristin ritarimerkki 2. kesäkuuta 1995 Rooma * Italian tasavallan ansioritarikunnan Suurupseerimerkki 27. huhtikuuta 1987 Rooma, Italian tasavallan presidentin aloitteesta == Lähteet == * == Aiheesta muualla == Luokka:Italialaiset elokuvaohjaajat Luokka:Vuonna 1914 syntyneet Luokka:Vuonna 2005 kuolleet
Casino Royale (romaani)

Casino Royale on Ian Flemingin kirjoittama ensimmäinen James Bond -sarjan romaani. Teoksen on julkaissut alkujaan 13. huhtikuuta 1953 Britanniassa kustannusyhtiö Jonathan Cape. == Tarina == Neuvostoliitolle työskentelevä Le Chiffre on haaskannut virheinvestoinneilla salaisen rahaston, jolla oli sodan tullen tarkoitus luoda viides kolonna kommunistien hallitsemia ranskalaisia ammattiliittoja. Le Chiffre pelkää neuvostoliittolaisen kostajajärjestö SMERSHin olevan jäljillään, joten hän yrittää kerätä rahat takaisin uhkapelillä. Britannian salaisen palvelun agentti 007, James Bond, lähetetään nujertamaan Le Chiffre Royale-les-Eaux'n kasinon pelipöydässä. Avukseen Bond saa osasto N:n agentti Vesper Lyndin, ranskalaisagentti Mathisin ja CIA:n agentti Felix Leiterin. Bond, Le Chiffre ja useat eurooppalaiset miljonäärit kilpailevat baccarat-pöydässä valtavista summista. Le Chiffre pelaa Bondin ulos, mutta Bond palaa haastamaan Le Chiffren saatuaan Leiteriltä rahoitusta. Peli päättyy, kun Bond kukistaa Le Chiffren. Le Chiffre kätyreineen sieppaa Lyndin. Bond lähtee takaa-ajoon, mutta ajaa piikkimattoon ja suistuu tieltä. Le Chiffre kätyreineen vie Bondin huvilalle, missä Le Chiffre kiduttaa Bondia, jotta tämä kertoisi mihin on kätkenyt voittošekkinsä. Paikalle saapuu SMERSH:n agentti, joka ampuu Le Chiffren ja tämän kätyrit. Bond herää sairaalassa. Kuntoutumisen jälkeen hän päättää erota salaisesta palvelusta ja jatkaa elämäänsä rakastettunsa Lyndin kanssa. He matkaavat pieneen rantahotelliin ja Bond päättää naida Lyndin. Eräänä aamuna Lynd kuitenkin löytyy sängystään kuolleena. Hän on jättänyt Bondille kirjeen, jossa kertoo olleensa Neuvostoliiton kaksoisagentti. SMERSH on kiristänyt Lyndiä pitämällä vankina hänen entistä rakastettuaan. Lynd pelkäsi SMERSH:n tappavan Bondin ja päätti tappaa itsensä pelastaakseen tämän. == Elokuvasovitukset == * Televisioelokuva aiotun Bond-tv-sarjan pilotiksi (1954)Episodi.fi * Casino Royale (1967) * Casino Royale (2006) == Lähteet == Luokka:Englantilaiset romaanit Luokka:Vakoiluromaanit Luokka:James Bond -kirjat Luokka:Vuoden 1953 kirjat
Seututie 760

Seututie 760 on Sievistä Reisjärven kautta Pihtiputaalle kulkeva seututie Pohjois-Pohjanmaan ja Keski-Suomen maakuntien alueella. Tien pituus on 85 kilometriä. Reisjärvellä tie kulkee noin 10 kilometriä yhdessä kantatien 58 kanssa. == Reitti == *Sievi **Vesimäki (vt 28) **Karjulanmäki **Kiiskilä *Reisjärvi **Kangaskylä **Leppälahti (kt 58) **Keskusta **Köyhänperä (kt 58) *Pihtipudas **Muurasjärvi (yt 6574) **Alvajärvi (vt 4, E75, yt 6570) == Lähteet == * * 760 Luokka:Sievin liikenne Luokka:Reisjärven liikenne Luokka:Pihtiputaan liikenne
Yhteisöpedagogi (ylempi AMK)

Yhteisöpedagogi (ylempi AMK) on ammattikorkeakoulun tutkintonimike järjestö- ja nuorisotyön tutkinnon (90 op) suorittaneille. Tämän ylemmän ammattikorkeakoulututkinnon voi suorittaa pääasiallisesti ammattikorkeakoulututkinnon suorittanut yhteisöpedagogi (AMK) sen jälkeen, kun on työskennellyt tutkinnon suorittamisensa jälkeen kolme vuotta. Tutkinnon voi suorittaa Humanistisessa ammattikorkeakoulussa (HUMAK) Helsingissä ja Kaakkois-Suomen ammattikorkeakoulussa Mikkelissä. Tutkinto suoritetaan työn ohella ja sen kesto on 1,5 vuotta. Ensimmäiset ylemmän ammattikorkeakoulututkinnon suorittaneet yhteisöpedagogit (ylempi AMK) valmistuivat HUMAKista 18. joulukuuta 2008. Heidän koulutuksensa profiili oli yhteisöjen kehittäminen. Luokka:Ammattikorkeakoulututkinnot Luokka:Humanistisen ja kasvatusalan tutkinnot
John C. Booth

John C. Booth (1902 - 1996) oli Jehovan todistajien hallintoelimen jäsen vuodesta 1974 kuolemaansa saakka. Hänet kastettiin raamatuntutkijaksi vuonna 1923, innostuttuaan liikkeestä "Miljoonat, jotka nyt elävät, eivät koskaan kuole" -kirjan luettuaan. Kasteen jälkeen hän alkoi julistaa liikkeen sanomaa ovelta ovelle. Vuonna 1974 hänet valittiin hallintoelimen jäseneksi, ja hän muutti Jehovan todistajien päämajaan, New Yorkin Brooklyniin. Hän palveli tässä tehtävässä kuolemaansa saakka. Booth, John C. en:John C. Booth
Make Believe

Make Believe voi tarkoittaa: * Make Believe, Weezerin albumi * Make Believe, Toton kappale * Make Believe, Hanna Pakarisen kappale
Emil Holmström (muusikko)

Emil Holmström (s. 1980) on suomalainen pianisti. Hän on esiintynyt kamarimuusikkona ja orkesterisolistina. Holmström kuuluu Uusinta-kamariyhtyeen jäseniin, minkä lisäksi hän esiintyy myös muissa kamarimusiikkikokoonpanoissa. Hän on esiintynyt mm. Sinfonia Lahden solistina, ja sekä kantaesittänyt että levyttänyt useiden suomalaissäveltäjien musiikkia. Luokka:Suomalaiset pianistit Luokka:Vuonna 1980 syntyneet Luokka:Elävät henkilöt
Rosanna

Rosanna on yhdysvaltalaisen rockyhtyeen Toton Toto IV albumin ensimmäinen single vuodelta 1982. Kappaleen on sanoittanut David Paich. Kappale on nimetty Steve Porcaron tyttöystävän Rosanna Arquetten mukaan. Sanoitus ei kuitenkaan liity häneen. Rosanna oli suuri menestys ja se voitti kolme Grammy-palkintoa: vuoden levytys, paras lauluesityksellinen instrumentaalikappale ja paras kaksi- tai useampiääninen vokaalisovitus. Single myi kultaa muun muassa Kanadassa, sekä Yhdysvalloissa. == Kokoonpano == * David Hungate – basso * Bobby Kimball – laulu * Steve Lukather – kitara, laulu * David Paich – koskettimet, taustalaulu, torvisoitin * Jeff Porcaro – rummut * Steve Porcaro – koskettimet === Studiomuusikot === * Tom Scott – saksofoni * Jim Horn – saksofoni * Lenny Castro – congarummut ja lyömäsoittimet * Jerry Hey – trumpetti * Gary Grant – trumpetti * Tom Kelly – taustalaulu * Herry Hey – torvisoitin == Lähteet == Luokka:Toton kappaleet Luokka:Vuoden 1982 kappaleet Luokka:Grammy-palkitut kappaleet
Borneonpallokala

Borneonpallokala (Auriglobus amabilis syn. Chonerhinos amabilis) on aasialainen makean veden pallokalalaji. Se jää alle 7 cm pitkäksi. Se on selkäpuolelta limetinvihreä, vatsapuolelta valkoinen. Selkäevän keskellä on tumma läikkä, päälaelta ylähuuleen kulkee tumma juova ja selässä näkyy tumma, pyrstöä kohti levenevä juova.Kugelfish Enzyklopädie Se syö vedessä eläviä hyönteisten toukkia. == Lähteet == Luokka:Pallokalat
WSDL

Web Services Description Language (WSDL) on W3C:n määrittämä XML-perustainen kieli, jolla kuvataan tietoverkossa tarjolla oleva web-teknologioihin perustuva palvelu, eli Web Service. Kuvaus koostuu abstraktista, ja konkreettisesta osasta, joista abstrakti kuvaus kuvaa palvelun rajapinnan sitomatta palvelua mihinkään tiettyyn osoitteeseen tai käytettävään yhteyskäytäntöön (protokollaan). Konkreettinen osa puolestaan kuvaa käytetyn protokollan ja määrittää myös palvelun osoitteen tietoverkossa. Samasta palvelusta voi olla olemassa useita ilmentymiä, esimerkiksi maantieteellisesti eri alueille voi olla omat ilmentymänsä samasta palvelusta. Tällöin eri ilmentymät jakavat saman abstraktin kuvauksen, mutta konkreettinen osa on kullekin ilmentymälle omansa. Palvelua käyttävä asiakassovellus voi etsiä sopivan palvelun ilmentymän ajonaikaisesti käyttämällä Universal Description Discovery and Integration (UDDI) -palvelua. ==Katso myös== * XML * Web Service ==Aiheesta muualla== * WSDL 1.1 Specification * WSDL 2.0 Specification Part 0: Primer (Latest Version) * WSDL 2.0 Specification Part 1: Core (Latest Version) * WSDL 2.0 Specification Part 2: Adjuncts (Latest Version) Luokka:Ohjelmointi Luokka:W3C-standardit
Baoruco

Baoruco (myös Bahoruco) on provinssi Dominikaanisessa tasavallassa. Siellä on 97 313 asukasta (vuonna 2010) ja sen pinta-ala on 1 285 neliökilometriä. Provinssin pääkaupunki on Neiba. Baorucon provinssi on jaettu viiteen kuntaan. Vuonna 1952 siitä lohkaistiin Independencian provinssi. == Lähteet == == Aiheesta muualla == *Dominikaanisen tasavallan tilastokeskus Luokka:Dominikaanisen tasavallan provinssit
Duarte

Duarte on provinssi Dominikaanisessa tasavallassa. Siellä on 289 574 asukasta (vuonna 2010) ja sen pinta-ala on 1 650 neliökilometriä. Provinssi koostuu seitsemästä kunnasta, ja sen pääkaupunki on San Francisco de Macorís. Provinssi on nimetty Dominikaanisen tasavallan itsenäistymisen keulahahmo Juan Pablo Duarten mukaan. == Lähteet == == Aiheesta muualla == *Dominikaanisen tasavallan tilastokeskus Luokka:Dominikaanisen tasavallan provinssit
Oion alue

Oion alue () on Guinea-Bissaun keskiosassa sijaitseva hallintoalue, jossa vuoden 2009 väestönlaskennan mukaan asui 226 263 ihmistä. Oion aluetta rajaa pohjoisessa Senegal. Idässä naapurina on Guinea-Bissaun Bafatán alue ja etelässä Quinaran alue. Alueen lounaispuolella ovat maan pääkaupunki Bissau ja Biombon alue sekä lännessä Cacheun alue. Alueen hallinnollinen keskus on Cacheujoen pohjoisrannalla sijaitseva Farimin kaupunki. Sieltä on pääkaupunki Bissaun keskustaan linnuntietä noin 80 kilometrin ja maanteitse – veneellä tapahtuvan Cacheujoen ylityksen jälkeen – runsaan 110 kilometrin matka pienten Mansaban ja Mansoan kaupunkien kautta johtavaa tietä pitkin (satelliittikuvan perusteella). Jokimatka meren äärelle läntisen naapurialueen Cacheun kaupunkiin on noin 150 kilometriä. Sieltä pääkaupunkiin on vielä 145 kilometrin merimatka. Oion alue jakautuu hallinnollisesti viiteen osa- alueeseen eli sektoriin, jotka ovat Bissorã, Farim, Mansaba, Mansoa ja Nhacra. Suurimmat etniset ryhmät ovat balantet (43,6 %) ja mandinkat (32,9 %). == Lähteet == == Aiheesta muualla == *Wikimapia karttalinkki Oion alueelle, vähäisten linkkien selitykset pääosin , tai *
Kimmo Leppälä

Kimmo Aarne Eerik Leppälä (s. 1963) on suomalainen klarinetisti ja säveltäjä. Leppälä toimii Lohjan kaupunginorkesterin klarinetin äänenjohtajana. Hän suoritti diplominsa Sibelius-Akatemiassa vuonna 1991. Leppälä on esiintynyt lukuisien suomalaisorkestereiden kanssa (mm. Avanti), minkä lisäksi hän johtaa Mill Hill Big BandiäFantasticomusic.fi . 2000-luvulla hän on toiminut aktiivisesti mm. Uusinta-kamariyhtyeessä. Leppälän mielenkiinto on ulottunut taidemusiikin ohella jazziin, ja hän on levyttänyt molempia musiikinlajeja. Hän on kantaesittänyt lukuisien suomalaissäveltäjien teoksia ja tuonut ajoittain esille myös omaa kamarimusiikkituotantoaan. Leppälä kuuluu Opera Big Bandin ja Martin Brushane Big Bandin saksofonisektioon. Hänen sävellyksiään ovat soittaneet mm. Lohjan kaupunginorkesteri, Kotkan kaupunginorkesteri, Avanti, Suomalainen saksofonikvartetti ja Uusinta. Vuonna 1985 Kimmo Leppälä palkittiin kunniamaininnalla sooloklarinettiteoksestaan Hirtengedichte Premio Valentino Bucchi -sävellyskilpailussa Italiassa.Porvoon musiikkiopisto Leppälän ensimmäinen levytetty sävellys Oboekvartetto 1 on julkaistu 2003 Uusinta-yhtyeen levyllä At the edge of time. Uusinta kustannusosakeyhtiö on myös kustantanut osan hänen sävellyksistään.Lohjan kaupunginorkesteri == Lähteet == Luokka:Suomalaiset klarinetistit Luokka:Vuonna 1963 syntyneet Luokka:Elävät henkilöt